Skoska þingkonan og vísindakonan Carol Monaghan , MP , ávarpaði í dag neðri deild breska þingsins ( House of Commons ) þegar hún stóð fyrir umræðum um ME og PACE rannsóknina sem hefur haft mikil áhrif á meðhöndlun sjúklinga . Nú virðist vera að margir annmarkar hafi verið á PACE rannsókninni . Niðurstöður hennar voru notaðar til að móta stefnu heilbrigðisyfirvalda í Bretlandi varðandi meðhöndlun ME sjúklinga . Læknar fengu fyrirmæli um að mæla með stigvaxandi æfingaprógrammi og hugrænni atferlismeðferð fyrir þennan sjúklingahóp . PACE rannsóknin hefur haft áhrif um allan heim á meðhöndlun ME sjúklinga . Í dag var farið fram á að þessar leiðbeiningar væru afturkallaðar og að meira fjármagni væri varið til rannsókna á sjúkdómnum .